CELEX: 32016R2375
Language: lt
Date: 2016-10-12 00:00:00
Title: 2016 m. spalio 12 d. Komisijos deleguotasis reglamentas (ES) 2016/2375, kuriuo nustatomas tam tikrai priedugnio žvejybai šiaurės vakarų vandenyse taikomas žuvų išmetimo į jūrą mažinimo planas

23.12.2016   
               
               
                  LT
               
               
                  Europos Sąjungos oficialusis leidinys
               
               
                  L 352/39
               
            KOMISIJOS DELEGUOTASIS REGLAMENTAS (ES) 2016/2375
      2016 m. spalio 12 d.
      kuriuo nustatomas tam tikrai priedugnio žvejybai šiaurės vakarų vandenyse taikomas žuvų išmetimo į jūrą mažinimo planas
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 15 straipsnio 6 dalį ir 18 straipsnio 1 ir 3 dalis,
      kadangi:
      
                  (1)
               
               
                  Reglamentu (ES) Nr. 1380/2013 siekiama palaipsniui sustabdyti žuvų, sužvejotų vykdant visą ES žvejybą, išmetimą į jūrą, įvedant įpareigojimą iškrauti visą tų rūšių, kurioms taikomi sužvejojamo kiekio apribojimai, žuvų laimikį;
               
            
                  (2)
               
               
                  Reglamento (ES) Nr. 1380/2013 15 straipsnio 6 dalyje Komisija įgaliojama deleguotuoju aktu ne ilgesniam kaip trejų metų laikotarpiui priimti žuvų išmetimo į jūrą mažinimo planus remiantis bendromis rekomendacijomis, kurias parengė valstybės narės, pasikonsultavusios su atitinkamomis patariamosiomis tarybomis;
               
            
                  (3)
               
               
                  atsižvelgdama į bendrą rekomendaciją, kurią valstybės narės pateikė 2015 m., Komisija Deleguotuoju reglamentu (ES) 2015/2438 (2) nustatė tam tikrai priedugnio rūšių žuvų žvejybai šiaurės vakarų vandenyse 2016–2018 m. laikotarpiu taikomą žuvų išmetimo į jūrą mažinimo planą;
               
            
                  (4)
               
               
                  Belgija, Airija, Ispanija, Prancūzija, Nyderlandai ir Jungtinė Karalystė turi tiesioginių žvejybos šiaurės vakarų vandenyse valdymo interesų. Pasikonsultavusios su Šiaurės vakarų vandenų patariamąja taryba, 2016 m. birželio 3 d. minėtos valstybės narės Komisijai pateikė naują bendrą rekomendaciją. Ją rengiant panaudotas atitinkamų mokslo įstaigų mokslinis indėlis, kurį peržiūrėjo Žuvininkystės mokslo, technikos ir ekonomikos komitetas (STECF). Į bendrą rekomendaciją įtrauktos priemonės atitinka Reglamento (ES) Nr. 1380/2013 18 straipsnio 3 straipsnį, taigi jas galima įtraukti į šį reglamentą;
               
            
                  (5)
               
               
                  šiaurės vakarų vandenyse įpareigojimas iškrauti visą rūšių, pagal kurias apibrėžiama žvejyba, kuriai taikomi sužvejojamo kiekio apribojimai, žuvų laimikį pagal Reglamento (ES) Nr. 1380/2013 15 straipsnio 1 dalies c punktą taikomas ne vėliau kaip nuo 2016 m. sausio 1 d. Bendroje rekomendacijoje nurodyti laivynai, kuriems turi būti taikomas įpareigojimas iškrauti laimikį vykdant mišrią atlantinių menkių, juodadėmių menkių, paprastųjų merlangų ir ledjūrio menkių žvejybą, norveginių omarų žvejybą, mišrią europinių jūrų liežuvių ir jūrinių plekšnių žvejybą ir europinių jūrinių lydekų bei sidabrinių polakų žvejybą;
               
            
                  (6)
               
               
                  Deleguotajame reglamente (ES) 2015/2438 nustatytos nuostatos, pagal kurias įvedamas įpareigojimas iškrauti laimikį, 2016–2018 m. laikotarpiu taikomas tam tikrai priedugnio rūšių žuvų žvejybai šiaurės vakarų vandenyse;
               
            
                  (7)
               
               
                  laikantis 2016 m. valstybių narių pateiktos naujos bendros rekomendacijos, žuvų išmetimo į jūrą mažinimo planas nuo 2017 m. turėtų būti taikomas kitoms rūšims, pagal kurias apibrėžiama itin mišri atlantinių menkių, juodadėmių menkių, paprastųjų merlangų ir ledjūrio menkių žvejyba, norveginių omarų žvejyba, mišri europinių jūrų liežuvių ir jūrinių plekšnių žvejyba ir europinių jūrinių lydekų bei sidabrinių polakų žvejyba. Jis taip pat turėtų būti taikomas priegaudos rūšių žuvims, sužvejotoms vykdant tam tikrą žvejybą;
               
            
                  (8)
               
               
                  bendroje rekomendacijoje siūloma įpareigojimo iškrauti laimikį išimtį taikyti norveginiams omarams, sugautiems dugninėmis gaudyklėmis, gaudyklėmis arba krabų bei omarų gaudyklėmis ICES VI kvadrate ir VII parajonyje, nes, moksliniais duomenimis, jų išgyvenamumo rodikliai yra aukšti, atsižvelgiant į žvejybos įrankių, žvejybos praktikos ir ekosistemos charakteristikas. STECF padarė išvadą, kad šios išimties taikymas pagrįstas. Todėl ši išimtis ir toliau turėtų likti įtraukta į šį reglamentą;
               
            
                  (9)
               
               
                  bendroje rekomendacijoje siūloma įpareigojimo iškrauti laimikį išimtį taikyti sužvejotiems jūrų liežuviams, kurių dydis nesiekia mažiausio išteklių išsaugojimą užtikrinančio orientacinio dydžio ir kurie sužvejoti 80–99 mm dydžio akių tralais su kėtoklėmis ICES VIId kvadrate šešių jūrmylių atstumu nuo kranto ir už nustatytų jauniklių augimo rajonų ribų, vykdant tam tikras konkrečias sąlygas atitinkančias žvejybos operacijas. Moksliniais duomenimis, jų išgyvenamumo rodikliai aukšti, atsižvelgiant į žvejybos įrankių ir ekosistemos charakteristikas. STECF pažymėjo, kad išgyvenamumas priklauso nuo daugelio veiksnių, ir rekomendavo bandymo rezultatus kitų rūšių žvejybai taikyti atsargiai, taip pat atlikti tolesnius bandymus, kuriais būtų galima pagrįsti šį prašymą. Todėl ši išimtis turėtų būti įtraukta į šį reglamentą 2017 m. su sąlyga, kad išimtį taikantis laivynas veiklą vykdys tokiomis sąlygomis, kurios panašios į bandymo sąlygas, ir kad atitinkamos valstybės narės atliks papildomus bandymus. 2017 m. STECF turėtų įvertinti šių papildomų bandymų rezultatus;
               
            
                  (10)
               
               
                  bendroje rekomendacijoje yra septynios įpareigojimo iškrauti laimikį taikymo de minimis išimtys, tam tikra apimtimi taikomos tam tikrai žvejybai. STECF, peržiūrėjęs valstybių narių pateiktą informaciją, padarė bendrą išvadą, kad bendroje rekomendacijoje pateikiami argumentai (kai kuriais atvejais patvirtinti kokybiniu išlaidų vertinimu) – sunkiai padidinamas selektyvumas ir (arba) neproporcingos nepageidaujamos priegaudos tvarkymo išlaidos – yra pagrįsti. Atsižvelgiant į tai, kas išdėstyta pirmiau ir neturint tam prieštaraujančios mokslinės informacijos, į šį reglamentą tikslinga įtraukti šias de minimis išimtis pagal bendroje rekomendacijoje siūlomus procentinius dydžius neviršijant Reglamento (ES) Nr. 1380/2013 15 straipsnio 1 dalyje leidžiamų lygių;
               
            
                  (11)
               
               
                  
                     de minimis išimties taikymas europiniams jūrų liežuviams – 2017–2018 m. ne daugiau kaip 3 % bendro metinio šios rūšies žuvų kiekio, sužvejoto laivų, kurie jas žvejoja sieniniais tinklais ir žiauniniais tinklais ICES VII d, e, f ir g kvadratuose, – yra grindžiamas tuo, kad padidinti šios žvejybos selektyvumą yra labai sunku. STECF padarė išvadą, kad ši išimtis yra tinkamai apibrėžta ir todėl turėtų būti įtraukta į šį reglamentą;
               
            
                  (12)
               
               
                  
                     de minimis išimties taikymas paprastiesiems merlangams – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie privalo iškrauti paprastuosius merlangus ir kurie juos žvejoja mažesnio kaip 100 mm dydžio akių dugniniais tralais ir velkamaisiais tinklais, taip pat pelaginiais tralais ICES VII d ir e kvadratuose, – yra grindžiamas tuo, kad padidinti šios žvejybos selektyvumą yra labai sunku;
               
            
                  (13)
               
               
                  
                     de minimis išimties taikymas paprastiesiems merlangams – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie privalo iškrauti paprastuosius merlangus ir kurie juos žvejoja ne mažesnio kaip 100 mm dydžio akių dugniniais tralais ir velkamaisiais tinklais ICES VII b–j kvadratuose, – yra grindžiamas tuo, kad padidinti šios žvejybos selektyvumą yra labai sunku;
               
            
                  (14)
               
               
                  
                     de minimis išimties taikymas paprastiesiems merlangams – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie privalo iškrauti paprastuosius merlangus ir kurie juos žvejoja mažesnio kaip 100 mm dydžio akių dugniniais tralais ir velkamaisiais tinklais ICES VII parajonyje (išskyrus VII a, d ir e kvadratus), – yra grindžiamas tuo, kad padidinti šios žvejybos selektyvumą yra labai sunku;
               
            
                  (15)
               
               
                  dėl trijų de minimis išimčių taikymo paprastiesiems merlangams Deleguotajame reglamente (ES) 2015/2438 reikalauta, kad atitinkamos valstybės narės Komisijai pateiktų išimtį pagrindžiančios papildomos mokslinės informacijos. STECF pastebėjo, kad, nors vis dar reikia išsamių įrodymų, pateikiant papildomos informacijos atsižvelgta į kai kuriuos STECF iškeltus klausimus. STECF pabrėžė būtinybę taikyti nuoseklesnį požiūrį į šiuos išteklius. Remiantis STECF peržiūrėtais moksliniais įrodymais ir atsižvelgiant į tai, kad pagerėjo išimtį pagrindžiantys papildomi įrodymai, ši išimtis gali būti taikoma toliau ir turėtų būti įtraukta į šį reglamentą;
               
            
                  (16)
               
               
                  
                     de minimis išimties taikymas norveginiams omarams – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie šiuos omarus privalo iškrauti ICES VII parajonyje, – yra grindžiamas tuo, kad padidinti šios žvejybos selektyvumą yra labai sunku. STECF padarė išvadą, kad šios išimties taikymas pagrįstas. Todėl ši išimtis turėtų būti įtraukta į šį reglamentą;
               
            
                  (17)
               
               
                  
                     de minimis išimties taikymas norveginiams omarams – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie šiuos omarus privalo iškrauti ICES VI parajonyje, – yra grindžiamas tuo, kad padidinti šios žvejybos selektyvumą yra labai sunku, ir patvirtinamąja kiekybine informacija apie neproporcingas nepageidaujamos priegaudos tvarkymo išlaidas. STECF padarė išvadą, kad šios išimties taikymas pagrįstas. Todėl ši išimtis turėtų būti įtraukta į šį reglamentą;
               
            
                  (18)
               
               
                  
                     de minimis išimties taikymas europiniams jūrų liežuviams – 2017 ir 2018 m. ne daugiau kaip 3 % bendro metinio šios rūšies žuvų kiekio, sužvejoto laivų, kurie naudoja padidinto selektyvumo TBB žvejybos įrankį, kurio tinklo akių dydis yra 80–119 mm, ICES VII d, e, f, g ir h kvadratuose, – yra grindžiamas tuo, kad padidinti šios žvejybos selektyvumą yra labai sunku. STECF pažymėjo, kad išimties tikslas – kompensuoti didesnio selektyvumo žvejybos įrankio naudojimą ir prašoma de minimis išimtis turėtų apimti likutinį į jūrą išmetamų žuvų kiekį. Todėl ši išimtis turėtų būti įtraukta į šį reglamentą;
               
            
                  (19)
               
               
                  todėl Deleguotasis reglamentas (ES) 2015/2438 turėtų būti panaikintas ir pakeistas nauju reglamentu;
               
            
                  (20)
               
               
                  kadangi šiame reglamente numatytos priemonės daro tiesioginį poveikį atitinkamai Sąjungos laivų ekonominei veiklai ir žvejybos sezono planavimui, šis reglamentas turėtų įsigalioti iš karto, kai tik bus paskelbtas. Jis turėtų būti taikomas nuo 2017 m. sausio 1 d.,
               
            PRIĖMĖ ŠĮ REGLAMENTĄ:
      1 straipsnis
      Įpareigojimo iškrauti laimikį vykdymas
      Reglamento (ES) Nr. 1380/2013 15 straipsnio 1 dalyje nustatytas įpareigojimas iškrauti laimikį taikomas ICES V (išskyrus Va kvadratą ir tik Vb kvadrato Sąjungos vandenis), VI ir VII zonose vykdant šio reglamento priede nurodytą žvejybą.
      2 straipsnis
      Su išgyvenamumu susijusi išimtis
      1.   Reglamento (ES) Nr. 1380/2013 15 straipsnio 4 dalies b punkte numatyta įpareigojimo iškrauti laimikį išimtis rūšims, kurioms, moksliniais duomenimis, būdingi aukšti išgyvenamumo rodikliai, taikoma:
      
                  a)
               
               
                  norveginiams omarams (Nephrops norvegicus), sugautiems dugninėmis gaudyklėmis, gaudyklėmis arba krabų bei omarų gaudyklėmis (žvejybos įrankių kodai (3) – FPO ir FIX) ICES VI ir VII parajoniuose;
               
            
                  b)
               
               
                  2017 m. europiniams jūrų liežuviams (Solea solea), kurių dydis nesiekia mažiausio išteklių išsaugojimą užtikrinančio orientacinio dydžio ir kurie sužvejoti tralais su kėtoklėmis (žvejybos įrankių kodai: OTT, OTB, TBS, TBN, TB, PTB, OT, PT, TX), kurių tralo maišo akių dydis 80–99 mm, ICES VIId kvadrate šešių jūrmylių atstumu nuo kranto ir už nustatytų jauniklių augimo rajonų ribų, vykdant žvejybos operacijas, atitinkančias toliau nurodytas sąlygas: žvejojama laivais, kurių didžiausias ilgis – 10 metrų, o didžiausia variklio galia – 180 kW, vandenyse, kurių gylis – 15 metrų ar mažesnis, o valksmo trukmė – ne ilgesnė kaip 1 val. 30 min. Taip sužvejoti europiniai jūrų liežuviai nedelsiant paleidžiami.
               
            2.   Tiesioginių valdymo interesų šiaurės vakarų vandenyse turinčios valstybės narės iki 2017 m. gegužės 1 d. Komisijai pateikia visą papildomą mokslinę informaciją, pagrindžiančią 1 dalies b punkte nurodytos išimties taikymą. Tą informaciją iki 2017 m. rugsėjo 1 d. įvertina Žuvininkystės mokslo, technikos ir ekonomikos komitetas (STECF).
      3 straipsnis
      De minimis išimtys
      
      Nukrypstant nuo Reglamento (ES) Nr. 1380/2013 15 straipsnio 1 dalies, į jūrą išmesti leidžiama šiuos kiekius:
      
                  a)
               
               
                  paprastųjų merlangų (Merlangius merlangus) – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie privalo iškrauti paprastuosius merlangus ir kurie juos žvejoja mažesnio kaip 100 mm dydžio akių dugniniais tralais ir velkamaisiais tinklais (OTB, SSC, OTT, PTB, SDN, SPR, TBN, TBS, TB, SX, SV OT, PT ir TX) ir pelaginiais tralais (OTM, PTM) ICES VII d ir e kvadratuose;
               
            
                  b)
               
               
                  paprastųjų merlangų (Merlangius merlangus) – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie privalo iškrauti paprastuosius merlangus ir kurie juos žvejoja ne mažesnio kaip 100 mm dydžio akių dugniniais tralais ir velkamaisiais tinklais (OTB, SSC, OTT, PTB, SDN, SPR, TBN, TBS, TB, SX, SV OT, PT ir TX) ir pelaginiais tralais (OTM, PTM) ICES VII b–j kvadratuose;
               
            
                  c)
               
               
                  paprastųjų merlangų (Merlangius merlangus) – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies žuvų kiekio, sužvejoto laivų, kurie privalo iškrauti paprastuosius merlangus ir kurie juos žvejoja mažesnio kaip 100 mm dydžio akių dugniniais tralais ir velkamaisiais tinklais (OTB, SSC, OTT, PTB, SDN, SPR, TBN, TBS, TB, SX, SV OT, PT ir TX) ir pelaginiais tralais (OTM, PTM) ICES VII parajonyje, išskyrus VII a, d ir e kvadratus;
               
            
                  d)
               
               
                  norveginių omarų (Nephrops norvegicus) – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies kiekio, sužvejoto laivų, kurie privalo norveginius omarus iškrauti ICES VII parajonyje;
               
            
                  e)
               
               
                  norveginių omarų (Nephrops norvegicus) – 2017 m. ne daugiau kaip 7 %, o 2018 m. ne daugiau kaip 6 % bendro metinio šios rūšies kiekio, sužvejoto laivų, kurie privalo norveginius omarus iškrauti ICES VI parajonyje;
               
            
                  f)
               
               
                  europinių jūrų liežuvių (Solea solea) – 2017 ir 2018 m. ne daugiau kaip 3 % bendro metinio šios rūšies žuvų kiekio, sužvejoto laivų, kurie europinius jūrų liežuvius žvejoja sieniniais tinklais ir žiauniniais tinklais ICES VII d, e, f ir g kvadratuose;
               
            
                  g)
               
               
                  europinių jūrų liežuvių (Solea solea) – 2017 ir 2018 m. ne daugiau kaip 3 % bendro metinio šios rūšies žuvų kiekio, sužvejoto laivų, kurie privalo iškrauti europinius jūrų liežuvius ir kurie naudoja didesnio selektyvumo TBB įrankį (pvz., su didesnių akių pratęsiamąja dalimi), kurio tinklo akių dydis yra 80–119 mm, ICES VII d, e, f, g ir h kvadratuose.
               
            4 straipsnis
      Laivai, kuriems taikomas įpareigojimas iškrauti laimikį
      1.   Valstybės narės pagal šio reglamento priede išdėstytus kriterijus nustato, kokiems kiekvienos konkrečios žvejybos laivams taikomas įpareigojimas iškrauti laimikį.
      Laivams, kuriems 2016 m. taikytas įpareigojimas iškrauti laimikį vykdant tam tikrą žvejybą, ir toliau taikomas įpareigojimas iškrauti laimikį vykdant tą žvejybą.
      2.   Iki 2016 m. gruodžio 31 d. atitinkamos valstybės narės per saugiąją Sąjungos kontrolės svetainę Komisijai ir kitoms valstybėms narėms pateikia pagal 1 dalį atrinktų priede nurodytos kiekvienos konkrečios žvejybos laivų sąrašus. Šiuos sąrašus jos nuolat atnaujina.
      5 straipsnis
      Panaikinimas
      Deleguotasis reglamentas (ES) 2015/2438 panaikinamas.
      6 straipsnis
      Įsigaliojimas
      Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
      Jis taikomas nuo 2017 m. sausio 1 d. iki 2018 m. gruodžio 31 d.
      4 straipsnis taikomas nuo šio reglamento įsigaliojimo dienos.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. spalio 12 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 354, 2013 12 28, p. 22.
      
         (2)  2015 m. spalio 12 d. Komisijos deleguotasis reglamentas (ES) 2015/2438, kuriuo nustatomas tam tikrai priedugnio žuvų žvejybai šiaurės vakarų vandenyse taikomas žuvų išmetimo į jūrą mažinimo planas (OL L 336, 2015 12 23, p. 29).
      
         (3)  Šiame reglamente naudojamus žvejybos įrankių kodus nustatė Jungtinių Tautų Maisto ir žemės ūkio organizacija.
      
         PRIEDAS
         
            Žvejyba, kuriai taikomas įpareigojimas iškrauti laimikį
         
         
                     a)
                  
                  
                     Žvejyba ICES VI parajonio ir Vb kvadrato Sąjungos ir tarptautiniuose vandenyse
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankio aprašymas
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas sužvejotas juodadėmių menkių kiekis ir jūrų liežuvių, jūrinių plekšnių ir megrimų priegauda, jeigu bendrą 2014 ir 2015 m. iš kiekvieno laivo (*1) iškrautą visų rūšių žuvų kiekį drauge sudėjus sudarė daugiau kaip 5 % šių menkinių žuvų – atlantinių menkių, juodadėmių menkių, paprastųjų merlangų ir ledjūrio menkių.
                              
                           
                                 Norveginiai omarai (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Tralai, velkamieji tinklai, dugninės gaudyklės, gaudyklės ir krabų bei omarų gaudyklės
                              
                              
                                 Visų dydžių
                              
                              
                                 Visas sužvejotas norveginių omarų kiekis ir juodadėmių menkių priegauda, jeigu bendrą 2014 ir 2015 m. iš kiekvieno laivo (*1) iškrautą visų rūšių žuvų kiekį sudarė daugiau kaip 20 % norveginių omarų.
                              
                           
               
                     b)
                  
                  
                     Europinių jūrinių lydekų žvejyba, kuriai ICES VI ir VII parajoniuose ir ICES Vb kvadrato Sąjungos ir tarptautiniuose vandenyse taikomas BLSK
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankio aprašymas
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Europinės jūrinės lydekos (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas sužvejotas europinių jūrinių lydekų kiekis, jeigu bendrą 2014 ir 2015 m. iš kiekvieno laivo (*2) iškrautą visų rūšių žuvų kiekį sudarė daugiau kaip 20 % europinių jūrinių lydekų.
                              
                           
                                 Europinės jūrinės lydekos (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 Visi žiauniniai tinklai
                              
                              
                                 Visų dydžių
                              
                              
                                 Visas sužvejotas europinių jūrinių lydekų kiekis.
                              
                           
                                 Europinės jūrinės lydekos (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 Visos ūdos
                              
                              
                                 Visų dydžių
                              
                              
                                 Visas sužvejotas europinių jūrinių lydekų kiekis.
                              
                           
               
                     c)
                  
                  
                     Žvejyba, kuriai ICES VII parajonyje taikomas norveginių omarų BLSK
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankio aprašymas
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Norveginiai omarai (Nephrops norvegicus)
                              
                              
                                 OTB SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 Tralai, velkamieji tinklai, dugninės gaudyklės, gaudyklės ir krabų bei omarų gaudyklės
                              
                              
                                 Visų dydžių
                              
                              
                                 Visas sužvejotas norveginių omarų kiekis, jeigu bendrą 2014 ir 2015 m. iš kiekvieno laivo (*3) iškrautą visų rūšių žuvų kiekį sudarė daugiau kaip 20 % norveginių omarų.
                              
                           
               
                     d)
                  
                  
                     Žvejyba ICES VIIa kvadrate
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas sužvejotas juodadėmių menkių kiekis, jeigu bendrą 2014 ir 2015 m. iš kiekvieno laivo (*4) iškrautą visų rūšių žuvų kiekį drauge sudėjus sudarė daugiau kaip 10 % šių menkinių žuvų – atlantinių menkių, juodadėmių menkių, paprastųjų merlangų ir ledjūrio menkių.
                              
                           
               
                     e)
                  
                  
                     Žvejyba ICES VIId kvadrate
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Europiniai jūrų liežuviai (Solea solea)
                              
                              
                                 TBB
                              
                              
                                 Visi sijiniai tralai
                              
                              
                                 Visų dydžių
                              
                              
                                 Visas sužvejotas europinių jūrų liežuvių kiekis.
                              
                           
                                 Europiniai jūrų liežuviai (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 Tralai
                              
                              
                                 < 100 mm
                              
                              
                                 Visas sužvejotas europinių jūrų liežuvių kiekis, jeigu bendrą 2014 ir 2015 m. iš kiekvieno laivo (*5) iškrautą visų rūšių žuvų kiekį sudarė daugiau kaip 5 % europinių jūrų liežuvių.
                              
                           
                                 Europiniai jūrų liežuviai (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas sužvejotas europinių jūrų liežuvių kiekis.
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas sužvejotas paprastųjų merlangų kiekis, jeigu bendrą 2014 ir 2015 m. iš kiekvieno laivo (*5) iškrautą visų rūšių žuvų kiekį drauge sudėjus sudarė daugiau kaip 20 % šių menkinių žuvų – atlantinių menkių, juodadėmių menkių, paprastųjų merlangų ir ledjūrio menkių.
                              
                           
               
                     f)
                  
                  
                     Europinių jūrų liežuvių žvejyba ICES VIIe kvadrate
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Europiniai jūrų liežuviai (Solea solea)
                              
                              
                                 TBB
                              
                              
                                 Visi sijiniai tralai
                              
                              
                                 Visų dydžių
                              
                              
                                 Visas sužvejotas europinių jūrų liežuvių kiekis, jeigu bendrą 2014 ir 2015 m. iš kiekvieno laivo (*6) iškrautą visų rūšių žuvų kiekį sudarė daugiau kaip 5 % europinių jūrų liežuvių.
                              
                           
                                 Europiniai jūrų liežuviai (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas sužvejotas europinių jūrų liežuvių kiekis.
                              
                           
               
                     g)
                  
                  
                     Sidabrinių polakų žvejyba ICES VII d ir e kvadratuose
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Sidabriniai polakai (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas sužvejotas sidabrinių polakų kiekis.
                              
                           
               
                     h)
                  
                  
                     Žvejyba ICES VII b, c ir f–k kvadratuose
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Europiniai jūrų liežuviai (Solea solea)
                              
                              
                                 TBB
                              
                              
                                 Visi sijiniai tralai
                              
                              
                                 Visų dydžių
                              
                              
                                 Visas sužvejotas europinių jūrų liežuvių kiekis, jeigu bendrą 2014 ir 2015 m. iš kiekvieno laivo (*7) iškrautą visų rūšių žuvų kiekį sudarė daugiau kaip 5 % europinių jūrų liežuvių.
                              
                           
                                 Europiniai jūrų liežuviai (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 Visi sieniniai tinklai ir žiauniniai tinklai
                              
                              
                                 Visų dydžių
                              
                              
                                 Visas sužvejotas europinių jūrų liežuvių kiekis.
                              
                           
               
                     i)
                  
                  
                     Žvejyba ICES VII b, c, e ir f–k kvadratuose
                     
                                 Žvejyba
                              
                              
                                 Žvejybos įrankio kodas
                              
                              
                                 Žvejybos įrankis
                              
                              
                                 Tinklo akių dydis
                              
                              
                                 Iškraunamų žuvų rūšys
                              
                           
                                 Atlantinės menkės (Gadus morhua), juodadėmės menkės (Melanogrammus aeglefinus), paprastieji merlangai (Merlangius merlangus) ir ledjūrio menkės (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 Tralai ir velkamieji tinklai
                              
                              
                                 Visų dydžių
                              
                              
                                 Visas sužvejotas paprastųjų merlangų kiekis, jeigu bendrą 2014 ir 2015 m. iš kiekvieno laivo (*8) iškrautą visų rūšių žuvų kiekį drauge sudėjus sudarė daugiau kaip 20 % šių menkinių žuvų – atlantinių menkių, juodadėmių menkių, paprastųjų merlangų ir ledjūrio menkių.
                              
                           
               
            (*1)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*2)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*3)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*4)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*5)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*6)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*7)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.
         
            (*8)  Šią žvejybą vykdantys laivai, kurie pagal Deleguotąjį reglamentą (ES) 2015/2438 įtraukti į laivų, kuriems taikomas įpareigojimas iškrauti laimikį, sąrašą, lieka šio reglamento 4 straipsnyje nurodytame sąraše, nepaisant to, kad pasikeitė ataskaitinis laikotarpis, ir jiems toliau taikomas įpareigojimas iškrauti laimikį vykdant šią žvejybą.